section_heading: Povijest
paragraph_text: Slikovit je u najavi bio ondašnji sportski kroničar: »Budući da su to prve javne utakmice naših klubova, nadati se je, da će građanstvo u većem broju posjetiti ovu utakmicu i tako oba kluba po mogućnosti što bolje novčano poduprijeti. Da je novac, t.j. dobar financijski temelj, posve je jasno, a pogotovo je to kod nas nogometaša jer naše potrebštine ne samo da su vrlo skupe već se i vrlo teško nabavljaju i ako ih uopće ima.« Neki su se klubovi u Bjelovaru u to doba, suočeni s brojnim poteškoćama, počeli gasiti a neki i osnivati. Tako je Šparta, koja se posve ugasila negdje oko 1929. godine i B.G.Š.K.-a (Begeška) kao konkurenciju u samom gradu dobili su novosnovanu NK Viktoriju (1921), HŠK Slaven (1924) i nešto kasnije NK Jugoslaviju (1930). No, tih dana neposredno poslije Prvog svjetskog rata B.G.Š.K.-a (Begeška) je sve više jačala i imala nepodijeljenu potporu građanskog sloja stanovništva i iza sebe bogate trgovce, odvjetnike, ugostitelje, obrtnike i industrijalce. Slikovito rečeno, B.G.Š.K.-a (BŠK) je postala tipično gradski klub i miljenik i to će ostati sve do gašenja, 1945. godine. U idućem nastavku pročitati ćete uzlet Begeške i osnivanja brojnih klubova u neposrednoj blizini Bjelovara.